Entresse

Entresse on kauppakeskus Espoon keskuksessa. Ostoskeskus avattiin 25. marraskuuta 2008. Se sijaitsee vastapäätä vanhempaa ostoskeskusta Espoontoria. Entressessä on 33 liikettä ja 17 000 neliömetriä vuokrattavaa liiketilaa. Keväällä 2009 ostoskeskukseen avattiin uusi aluekirjasto, Entressen kirjasto, ja Espoon kaupunginarkisto siirsi toimintansa Entresseen. Vuoteen 2026 asti kauppakeskuksen yhteydessä toimi S-market, jonne oli katettu kävelysilta. S-marketin paikalle rakennetaan parhaillaan uutta Prisma-keskusta, jonka on tarkoitus valmistua vuonna 2028. Historia Vuosina 2008–2026 osana Entressen kauppakeskusta toiminut S-market oli alun perin Suomen Spar -ketjun Eurospar-myymälä. Tämä pinta-alaltaan Suomen suurin Spar-kauppa avattiin 20. huhtikuuta 1999. Espoon keskuksen Eurospar muutettiin S-marketiksi vuonna 2006 S-ryhmän keskusliikkeen ostettua Suomen Sparin osakekannan. Entressen kauppakeskus avattiin 25. marraskuuta 2008; samassa yhteydessä S-market yhdistettiin kauppakeskukseen katetulla kävelysillalla ja kauppakeskukseen aukesi muun muassa Clas Ohlson, Lindex, Seppälä, Dressmann ja Alko. Vuonna 2013 kauppakeskukseen avattiin H&M ja vuonna 2018 Clas Ohlsonin paikalle avattiin Lidl. Helinä Rautavaaran museo muutti kauppakeskukseen vuonna 2019. Vuonna 2024 H&M:n paikalle avattiin Tokmanni. Entressen S-marketin rakennus purettiin alkuvuonna 2026. Tilalle rakennetaan parhaillaan uutta Prisma-keskusta, jonka on tarkoitus valmistua vuonna 2028. Kulkuyhteydet Kauppakeskukseen pääsee junilla E, L, U ja Y sekä busseilla muun muassa Tapiolasta, Matinkylästä, Espoonlahdesta, Kauklahdesta, Leppävaarasta, Myyrmäestä ja Helsingin keskustasta. Lähteet Aiheesta muualla Entressen virallinen sivusto